***Тэма: “Назоўнік. Назоўнікі, якія адказваюць на пытанне “хто?” і назоўнікі, якія адказваюць на пытанне “што?”.***

***Мэта:***

1. *фарміраваць уяўленне пра адушаўлёныя і неадушаўлёныя назоўнікі; вучыць правільна ставіць пытанні да назоўнікаў;*
2. *ўзбагачаць і развіваць маўленне вучняў;*
3. *выхоўваць павагу да роднай мовы; выхоўваць камунікатыўныя якасці ў выніку работы ў групах.*

***Абсталяванне:*** *падручнік, карткі са словамі, табліцы.*

**Ход урока**

**1. Арганізацыйны момант.**

* Дзеці, я вельмі рада сустрэчы з вамі на ўроку беларускай мовы. Я сёння буду шчаслівая, калі вы будзеце мне дапамагаць на ўроку.
* Паглядзіце адзін на аднаго і падарыце адзін аднаму ўсмешку.
* Наш сёняшні ўрок незвычайны. Да нас на ўрок наведаюцца госці. Што ж гэта за госці? А на гэтае пытанне вы адкажаце самі, калі адгадайце загадку.

Без страху, без гора,

Пралятае рэкі і мора. ***(Птушка.)***

* Малайцы! Сёння ў госці да нас прыляцяць птушкі. А каб ім было ўтульна на нашым уроку, мы ім падрыхтавалі галінку, на якой яна будуць адпачываць.

**2.Моўленчая размінка.**

* Сустракайце першага госця.

За аратым ходзіць пан

На ім – чорненькі кафтан. ***(Грак.)***

*(Дзеці адгадваюць загадку, настаўнік паказвае выяву птушкі і прымацоўвае да галінкі)*

* Грак просіць выканаць першае заданне – моўленчую размінку. Дзеці, мы з вамі будзем чытаць чыстагаворку. Першы раз прачытаем хорам. Другі раз першы радок чытае першы рад, другі радок – другі рад, трэці радок – трэці рад. Трэці раз чытаем разам, але ціхенька.

Ча - ча - ча, ча - ча - ча – злавілі мы ляшча.

Чо - чо - чо, чо - чо - чо – вазьмі мяне за плячо.

Чу - чу - чу, чу - чу - чу – я да месяца лячу.

* Малайцы, вы вельмі добра выканалі гэтае заданне. А ці не хочаце вы самі стаць аўтарамі чыстагаворкі. Паспрабуйце прыдумаць сказ, апошняе слова было б сугучна складу **чы**: крычы, маўчы, мячы, пячы, ляшчы, уначы і г. д.

Чы - чы - чы, чы - чы - чы – мы ўсім класам гуляем у мячы.

*(Творчая праца вучняў.)*

**3.Чыстапісанне.**

* Сустракаем наступнага госця.

Птушкі - чарнавушкі

З - за мора вярнуліся,

Птушкі - весялушкі

З песенькай прачнуліся,

Выпырхнулі з хаткі…

Пра каго загадка? ***(Шпак.)***

**

* Ён просіць нас правесці хвілінку чыстапісанне.
* Звярніце ўвагу на першы радок. Сёння мы з вамі паўторым правапіс літары “Ч”. Давайце разам прачытаем спалучэнні літар у першым радку. Пакажыце мне верхняе і ніжняе злулэнні.
* Спішыце першы радок у сшытак. *(Вучні выконваюць заданне)*
* Прачытаем словы ў другім радку. *(У час чытання вучнямі слоў, настаўніца дэманструе вучням малюнкі з выявамі чаромхі, чмеля, чараўніка)*
* Слова **чаромха** – гэта новае слоўнікавае слова, з правапісам якого мы сёння пазнаёмімся. Яшчэ раз уважліва прачытайце яго і запомніце правапіс.
* Запішыце словы ў сшытак, а я пагляджу, у каго атрымаецца прыгажэй.
* Што агульнага ў гэтых словах? *(Усе словы пачынаюцца з літыры “Ч”)*
* Давайце да гэтых слоў паставім пытанні.
* Чаму да слоў **чмель** і **чараўнік** ставім пытанне «хто?», а да слова **чаромха** “што?”
* А каб даведацца, ці правільна мы адказалі, звернем сваю ўвагу на правіла на с. 68.

*(Назоўнікі, якія абазначаюць людзей і жывёл, адказваюць на пытанне хто? Назоўнікі, якія абазначаюць рэчы, расліны, адзенне і іншыя прадмеры, адказваюць на патанне што?)*

* Складзіце з гэтымі словамі сказы.
* Усе зразумелі? Усе былі уважлівыя? Тады адгадайце наступную загадку.

Спытай мяне: хто ці што гэта?

І дам я назвы ўсім прадметам,

Усім паняццям, розным з’явам, -

Гатоў служыць заўсёды я вам.

 ***(Назоўнік.****)*

* Што гэта? Дык з якой тэмай мы сёння будзем працаваць?

*(Тэма нашага ўрока — назоўнікі, якія адказваюць на пытанні «хто?» і назоўнікі, якія адказваюць на пытанні «што?»)*

**4.Работа па тэме ўрока.**

* Дзеці, назоўнікі, якія адказваюць на пытанне «хто?» яшчэ называюць **адушаўлёныя,** а назоўнікі, якія адказваюць на пытанне «што?» - **неадушаўлёныя.** Сёння мы навучымся правільна ставіць пытанні да адушаўлёных і неадушаўлёных назоўнікаў.
* Адгадваем нашага наступнага госця.

Не на дрэве, не ў кустах

Пасяліўся шэры птах –

Ён жыве ў полі,

Дзе прастору болей.

К сонцу падымаецца –

Песняй заліваецца. ***(Жаваранак.)***

* Жаваранак просіць нас запоўніць наступную табліцу.

*На дошцы размешчана табліца:*

|  |  |
| --- | --- |
| Хто? | Што ? |
| Адушаўлёныя | Неадушаўлёныя |

**Слоўнікавая дыктоўка**

*На картках зпісаны* *словы:* **суніца, маліна, мёд, кветка, трава, мядзведзь, верабей, пчала, воўк**

* У адзін слупок выпішыце назоўнікі, якія з’яўляюцца адушаўлёнымі, у другі — неадушаўлёнымі. Пастаўце да іх пытанні «хто?» або «што?».

*Заданні.*

1) Растлумачыць арфаграмы ў словах: воўк.

2) Назваць слоўнікавыя словы *(мядзведзь, верабей).*

**5.Фізкультхвілінка.**

* А зараз крыху адпачнём. Для гэтага правядзём фізкультхвілінку.Зараз я праверу, як вы ведаеце птушак. Я буду называць у гульні толькі птушак. Калі вы пачуеце, што з'явіліся не птушкі, а нешта іншае пляскайце ў далоні.

Настаўнік: Птушкі прыляцелі

I на дрэва селі:

Ластаўкі, сініцы,

 Сойкі i **куніцы.**

(Дзеці пляскаюць у далоні.)

Настаўнік: Што няправільна?

Дзеці: Куніцы.

Настаўнік: Куніца — гэта хто?

 Дзеці: Звер.

Настаўнік: Птушкі прыляцелі

 I на дрэва селі:

 Жураўлі, сініцы,

 Філіны, **крыніцы...**

( Дзеці пляскаюць у далоні.)

Настаўнік: Птушкі прыляцелі

 I на дрэва селі:

 Ластаўкі, стрыжы,

 **Myxi** i чыжы.

 ( Дзеці пляскаюць у далоні.)

 Настаўнік: Птушкі прыляцелі

 I на дрэва селі:

 Лебедзі, стрыжы,

 Галубкі i чыжы,

 Салаўі, вароны,

 Галкі, **макароны**...

 ( Дзеці пляскаюць у далоні.)

 Настаўнік: Птушкі прыляцелі

 I на дрэва селі

Лебедзі, стрыжы,

Галубкi і чыжы,

Зязюлі, вepaб'i,

**Вавёркі**, жураўлі

 ( Дзеці пляскаюць у далоні.)

 Настаўнік: Птушкі прыляцелі

I на дрэва селі

Ластаўкі, стрыжы,

Галубкі i чыжы,

Зязюлі, Bepaб’і,

Сініцы, жураўлі,

Жаўранкі i пліскі,

Дзятлы, совы, **ліскі**..

( Дзеці пляскаюць у далоні.)

**6. Замацаванне вывучанага матэрыялу.**

**1.Праца з каментарыем.**

-Наступная загадка.

Хапаткія ў мяне крылы,

Хвосцік востры, нібы вілы,

З гліны я гняздо ляплю,

Мошак на ляту лаўлю. ***(Ластаўка.)***

* Латаўка просіць вас папрацаваць з падручніка. Одкрыйце подручнікі на **с. 67**

**пр. 124.** Папрацуем вусна. Што вам патрэбна зрабіць? *(Прачытайце. Якой часцінай мовы з’яўляюцца выдзеленыя словы. Вашу думку дакажыце.)*

Над **зямлёю** соннай

Зазвінелі **жаўрукі,**

Разбудзілі **сонца**

Тут, на **беразе ракі.**

  *М. Сазончык*

* Ставім пытанне да выдзеленых слоў.
* Звярніце ўвагу на **пр. 125 на с. 67.** Што вам патрэбна зрабіць?

*(Прачатайце, пастаўце і запішыце патанні да выдзеленых назоўнікаў. Заданне выканайце па ўзору: Пасля цёплага дажджу адразу неяк зацвіла наша* ***(што?)*** *рабіна).*

* Працягваем работу з каментарыем.

*(Настаўнік вызывае вучняў па чарзе для выканання задання)*

**2. Праца па варыянтах.**

* Звярніце ўвагу на **пр. 126 на с. 69.** Нам патрэбна дапісаць назвы предметаў па ўзоры. А спачатку, яшчэ раз успомніце правіла. Да якіх назоўнікаў мы паставім патанне **хто?,** а да якіх **што?** *(Адказы дзяцей)*
* Заданне будзем выконваць па варыянтах. 1 вырыянт працуе над першым і другім радком, 2 варыянт – трэці і чацвёрты, апошні радок – запісваюць усе.

*(Два вучні працуюць на адваротным баку дошкі, усе астатнія ў сшытках)*

**Людзі (хто?): дзядзька, … (дзядуля, унук, сяброўка, прыяцель)**

**Звяры (хто?): воўк, … (барсук, тыгр, зубр, малпа)**

**Птушкі (хто?): ластаўка, … (бусел, голуб, папугай, арол)**

**Расліны (што?): чабор, … (канюшына, чаромха, трава, папараць)**

**Рэчы (што?): абрус, … (малаток, мяч, вядро, лямпа, кошак, цукерка)**

**3.Праца ў парах.**

* Паслухайце наступную загадку.

Чырвоная дзюба,

Чырвоныя пяты.

На лузе – цыбаты,

У небе – крылаты. ***(Бусел.)***

* Бусел прапануе папрацаваць у парах па картках. *(У картачках запісаны тэкст).*
* Вам патрэбна прачытаць тэкст, уставіць адпаведныя назоўнікі. Паставіць пытанні да гэтых назоўнікаў. Таксама даць загаловак гэтаму тэксту, падкрэсліць дзейнік і выказнік у кожным сказе.

**Картачка**

Стаіць прыгожы вясновы ( … ?) *(дзень, чалавек).* Сонца павольна плыве над лесам. Вярнуліся ў родны край ( … ?) *(птушкі, хмары).* На дрэвах з'явіліся ( … ? ) *(вавёркі, пупышкі).*

*Заданні:*

1) Даць загаловак.

2) Падкрэсліць дзейнік і выказнік у кожным сказе.

**Праверка.** *(Правільны варыянт задання запісаны на дошцы.)*

**7. Падвядзенне вынікаў урока.**

* З якой часцінай мовы мы сёння на ўроку пазнаёміліся? *(Назоўнікам.)*
* Якія назоўнікі адказваюць на пытанне **хто?,** а якія - на пытанне **што?**
* Якія заданні вас зацікавілі? А якія выклікалі цяжкасці?

**8.Дамашняе заданне.**

* Дома выконваем пр. 129 на с. 71. Звярніце ўвагу на заданне. Што вам патрэбна зрабіць?  *(Спісаць верш, падкрэсліць назоўнікі і паставіць да іх пытанні.)* На с. 68. вывучыць правіла.

**9. Рэфлексія.**

* Нашы птушачкі звяртаюцца да вас з пажаданнем.

***Птушыная песня***

Пяюць на дрэве салавей,

Малінаўка і дрозд:

“Ты гнёздаў нашых не чапай,

Не руш птушаных гнезд!

І ведай: дрэвы ўсе і кветкі

Не перастаюць чакаць,

Калі малыя нашы дзеткі

Паціху запішчаць”. *З. Аляксандрава*

-Дзеці, прыслухайцеся да просьбы птушак.

-А каб даведацца, ці спадабаўся вам наш урок, патрэбна ўпрыгожыць нашу галінку з птушкамі. Калі наш урок быў цікавы, той прыклейце да галінкі чырвоную кветачку, каму ўрок здаўся не цікавым і сумным – сінюю.